Z A P I S N I K
10. sjednice Vijeća Mjesnog odbora Kupinečki Kraljevec II.,  održane 25. ožujka 2026.,
u sjedištu Mjesnog odbora, Matički 27,  s početkom u 20,00 sati

Nazočni članovi Vijeća: Borna Kovač, Ivan Maretić, Tomislav Matiček, Martin Tatar i Marijan Tatar.

Ostali nazočni: Srećko Tatar, član Vijeća Gradske četvrti Brezovica.

Predsjedava Ivan Maretić, predsjednik Vijeća.

Zapisnik vodi: Ivan Maretić.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Predsjednik Vijeća otvara raspravu o Zapisniku 9. sjednice te Vijeće jednoglasno prihvaća tekst
Zapisnika 9. sjednice Vijeća.

Predsjednik otvara raspravu o dnevnom redu 10. sjednice Vijeća te dopuni dnevnog reda.

Na prijedlog predsjednika Vijeće jednoglasno (5 „za“) utvrđuje dopunjeni 


DNEVNI  RED

	
	1. Prijedlog zaključka o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec II. za 2026. (- asfalterski program za 2026.)
2. Zaključka o potrebi sanacije deponija divljeg otpada u ulici Plešička – donošenje zaključka
3. Zaključak o potrebi održavanja igrališta u Ašpergerima – donošenje zaključka
4. Zaključak o davanju mišljenja na Zaključak o inicijativi za izgradnju zdravstvenog objekta na k.č. 618, 619 i 130 k.o. Kupinečki Kraljevec – donošenje zaključka
5. Zaključak o problematici osiguravanja dodatnih vrtićkih kapaciteta na području Kupinečkog Kraljevca – donošenje zaključka
6. Obavijesti, pitanja i prijedlozi

	




	



Ad 1. Prijedlog zaključka o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec II. za 2026. (- asfalterski program za 2026.)

Članovi Vijeća primili su pisani materijal uz poziv.
Predsjednik Vijeća informira nazočne o predmetu rasprave i odlučivanja.
Nakon provedene rasprave Vijeće  jednoglasno (5 „za“) donosi 

ZAKLJUČAK
o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec II. za 2026. (- asfalterski program za 2026.)

(Zaključak se prilaže ovom zapisniku i njegov je sastavni dio.)

Ad 2. Zaključak o potrebi sanacije deponija divljeg otpada u ulici Plešička – donošenje zaključka

Članovi Vijeća primili su pisani materijal uz poziv.
Predsjednik Vijeća informira nazočne o predmetu rasprave i odlučivanja.
Nakon provedene rasprave Vijeće  jednoglasno (5 „za“) donosi

ZAKLJUČAK
o potrebi sanacije deponija divljeg otpada u ulici Plešička

(Zaključak se prilaže ovom zapisniku i njegov je sastavni dio.)


Ad 3. Zaključak o potrebi održavanja igrališta u Ašpergerima – donošenje zaključka

Predsjednik usmeno informira članove Vijeća o predmetu rasprave i odlučivanja.
Nakon provedene rasprave Vijeće jednoglasno (5 „za“) donosi 

ZAKLJUČAK
o potrebi održavanja igrališta u Ašpergerima – donošenje zaključka

(Zaključak se prilaže ovom zapisniku i njegov je sastavni dio.)


Ad 4. Zaključak o davanju mišljenja na Zaključak o inicijativi za izgradnju zdravstvenog objekta na k.č. 618, 619 i 130 k.o. Kupinečki Kraljevec – donošenje zaključka

Predsjednik usmeno informira članove Vijeća o predmetu rasprave i odlučivanja.
Nakon provedene rasprave Vijeće jednoglasno (5 „za“) donosi
ZAKLJUČAK
o inicijativi za izgradnju zdravstvenog objekta na k.č. 618, 619 i 130 k.o. Kupinečki Kraljevec

Ad 5. Zaključak o problematici osiguravanja dodatnih vrtićkih kapaciteta na području Kupinečkog Kraljevca – donošenje zaključka

Predsjednik usmeno informira članove Vijeća o predmetu rasprave i odlučivanja.
Nakon provedene rasprave Vijeće jednoglasno (5 „za“) donosi

Z A K LJ U Č A K
o problematici osiguravanje dodatnih vrtićkih kapaciteta 
na području Kupinečkog Kraljevca

(Zaključak se prilaže ovom zapisniku i njegov je sastavni dio.)


Ad 6. Obavijesti, pitanja i prijedlozi          

Predsjednik Vijeća informira članove Vijeća o odgovoru Vodoopskrbe i odvodnje d.o.o. vezano za prijekop kolnika ulice Gajani, te Vijeće jednoglasno zaključuje da ne smatra to ekonomski opravdanijem rješenjem jer je time trajno uništena novoasfaltirana prometnica.
Vijeće moli da se zatraži očitovanje od Zagrebačkih cesta zašto su izdali dozvolu za prijekop obnovljene ceste.

Nakon konstatacije da je dnevni red iscrpljen, predsjednik Vijeća Mjesnog odbora, Ivan Maretić zaključuje 10. sjednicu Vijeća.

Sjednica je završila u 21:10 sati.

Zapisnik sastavila: Lidija Špišić.


KLASA: 024-08/26-003/716
URBROJ: 251-13-11-2/005-26-2
Kupinečki Kraljevec, 25. ožujka 2026.


Predsjednik
Vijeća Mjesnog odbora 
Kupinečki Kraljevec II.

Ivan Maretić

Ad 1. Prijedlog zaključka o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec II. za 2026. (- asfalterski program za 2026.)

ZAKLJUČAK
o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec II. za 2026.
(- asfalterski program za 2026.)


1. Vijeće Mjesnog odbora Kupinečki Kraljevec II.  informirano je od strane Gradskog ureda za mjesnu samoupravu, promet, komunalne poslove, civilnu zaštitu i sigurnost o novom načinu financiranja uređivanja ulice Ašpergeri, od ulice Ašpergeri odvojak do Vatrogasne ceste, radi čega je potrebno donošenje dopune asfalterskog programa za 2026.

2. Vijeće Mjesnog odbora Kupinečki Kraljevec II.  predlaže da se neutrošena sredstva iz Plana malih komunalnih akcija Mjesnog odbora Kupinečki Kraljevec II. za 2026. - asfalterski program za 2026. utroše na sljedeću akciju:

· MO Kupinečki Kraljevec – centar, Štrpet (od ulice Mirna do ulice Tumbri).


3. Ovaj zaključak dostavlja se Vijeću Gradske četvrti Brezovica i Gradskom uredu za mjesnu samoupravu, promet, komunalne poslove, civilnu zaštitu i sigurnost na dalje postupanje.

Ad 2. Zaključak o potrebi sanacije deponija divljeg otpada u ulici Plešička – donošenje zaključka

ZAKLJUČAK
 o potrebi sanacije divljeg odlagališta otpada u ulici Plešička

1. Vijeće Mjesnog odbora Kupinečki Kraljevec II.  moli da Vijeće Gradske četvrti Brezovica uputi zahtjev nadležnim službama da se očisti divlje odlagalište otpada u ulici Plešička na k.č 4263 i 4264 k.o. Kupinečki Kraljevec u vlasništvu Grada Zagreba. 
Nakon čišćenja navedenog odlagališta, potrebno je planiranje zemlje, te kopanje graba oko zemljišta, kako bi se ubuduće onemogućio pristup vozilima i ponovno odlaganje otpada.

2. Ovaj zaključak dostavlja se Vijeću Gradske četvrti Brezovica na dalje postupanje.


Ad 3. Zaključak o potrebi održavanja igrališta u Ašpergerima – donošenje zaključka

ZAKLJUČAK
              o potrebi održavanja igrališta u Ašpergerima

1. Nastavno na upit građana A.A.M. putem mail-a  o promjeni košarkaških i nogometnih mreža na nogometnom igralištu u Ašpergerima, Vijeće Mjesnog odbora Kupinečki Kraljevec II. moli da Vijeće Gradske četvrti Brezovica uputi zahtjev nadležnim službama za hitnu promjenu navedenih mreža.

2. Ovaj zaključak dostavlja se Vijeću Gradske četvrti Brezovica na dalje postupanje.


Ad 4. Zaključak o davanju mišljenja na Zaključak o inicijativi za izgradnju zdravstvenog objekta na k.č. 618, 619 i 130 k.o. Kupinečki Kraljevec – donošenje zaključka

Z A K LJ U Č A K
o davanju mišljenja na Zaključak o inicijativi za izgradnju zdravstvenog objekta na k.č. 618, 619 i 130 k.o. Kupinečki Kraljevec

1. Vijeće Mjesnog odbora Kupinečki Kraljevec II. razmatralo je zahtjev predsjednika Vijeća Gradske četvrti Brezovica kojim je zatraženo koordinirano i usklađeno postupanje sva tri vijeća mjesnih odbora na području Kupinečkog Kraljevca u vezi s planiranjem izgradnje društvene infrastrukture, osobito zdravstvenog objekta. U tom je smislu Vijeće upoznato s inicijativom Vijeća Mjesnog odbora Kupinečki Kraljevec I. za izgradnju zdravstvenog objekta na k.č. 618, 619 i 130 k.o. Kupinečki Kraljevec, kao i sa zaključkom Vijeća Mjesnog odbora Kupinečki Kraljevec – centar kojim se predlaže prenamjena čestica k.č. 2594 i 2595 k.o. Kupinečki Kraljevec u javnu i društvenu namjenu.

2. Vijeće Mjesnog odbora Kupinečki Kraljevec II. zaključuje da podržava inicijativu Vijeća Mjesnog odbora Kupinečki Kraljevec – centar da se prilikom izmjena i dopuna Prostornog plana Grada Zagreba k.č. 2594 k.o. Kupinečki Kraljevec, koja je u vlasništvu Grada Zagreba, prenamijeni u javnu i društvenu namjenu, te smatra da je navedena lokacija, s obzirom na svoju prostornu poziciju pogodna za planiranje i izgradnju društvenih sadržaja, uključujući i zdravstveni objekt.

3. Ovaj zaključak dostavlja se Vijeću Gradske četvrti Brezovica na daljnje postupanje.







Ad 5. Zaključak o problematici osiguravanja dodatnih vrtićkih kapaciteta na području Kupinečkog Kraljevca – donošenje zaključka

Z A K LJ U Č A K
o problematici osiguravanje dodatnih vrtićkih kapaciteta 
na području Kupinečkog Kraljevca

1. Vijeće Mjesnog odbora Kupinečki Kraljevec II. raspravljalo je o stanju objekta na adresi Matički 29, u vlasništvu Grada Zagreba, koji se niz godina koristio za potrebe odgoja i obrazovanja, a čije je sadašnje loše stanje, zapuštenost i derutnost postalo predmet opravdanih prigovora građana. Vijeće ističe da takvo stanje objekta, uz činjenicu da se nalazi u naseljenom prostoru i u blizini sadržaja koje koriste djeca i građani, predstavlja sigurnosni i komunalni problem te zahtijeva žurno i dugoročno rješavanje. Slijedom navedenoga, Vijeće smatra da predmetnu lokaciju nije opravdano ostaviti u stanju propadanja, nego je potrebno pristupiti njezinu planskom i svrhovitom stavljanju u funkciju javne namjene, osobito imajući u vidu višegodišnje inicijative i zaključke vezane uz potrebu osiguravanja dodatnih vrtićkih kapaciteta na području Kupinečkog Kraljevca.

2. Vijeće Mjesnog odbora Kupinečki Kraljevec II., nastavno na svoj raniji zaključak iz siječnja 2025. godine i zaključak Vijeća Gradske četvrti Brezovica donesen na 46. sjednici održanoj 30. siječnja 2025. godine, ponovno traži podršku za izgradnju predškolske ustanove na lokaciji Matički 29, odnosno na k.č. 1603 k.o. Kupinečki Kraljevec. Vijeće ističe da se radi o građevinskoj čestici u vlasništvu Grada Zagreba, površine 5.613 m², na kojoj su završetkom katastarske izmjere riješeni vlasnički odnosi, čime su stvoreni preduvjeti za pokretanje aktivnosti vezanih uz izgradnju dječjeg vrtića. Predmetna lokacija, s obzirom na svoj položaj, veličinu i mogućnost stavljanja u funkciju javne namjene, predstavlja opravdanu i vrijednu lokaciju za razvoj prijeko potrebne predškolske infrastrukture na području Kupinečkog Kraljevca. Slijedom navedenoga, Vijeće Mjesnog odbora Kupinečki Kraljevec II. traži da Vijeće Gradske četvrti Brezovica zatraži od nadležnog gradskog upravnog tijela jasnu, službenu i pravodobnu komunikaciju o tome koja se lokacija razmatra kao konačna za izgradnju predškolske ustanove na području Kupinečkog Kraljevca, kao i očitovanje o daljnjem postupanju s postojećim odgojno-obrazovnim objektom na adresi Matički 29, odnosno o tome planira li se njegova obnova, uklanjanje ili prenamjena u funkciji budućeg razvoja javne i društvene infrastrukture.

3. Ovaj zaključak se dostavlja Vijeću Gradske četvrti Brezovica na daljnje postupanje.

